কাঁঠালিয়া উপজেলার আউরা, জয়খালী, আমুয়া, হেতালবুনিয়া, মরিচবুনিয়া, চিংড়াখালী, বড় কাঠালিয়া, কচুয়া, সেন্টারের হাট, শৌলজালিয়া, রগুয়ার চরসহ মোট ১৪ টি গ্রাম নদী তীরবতি। আউড়া গ্রামের কৃষক হোসেন আলী জানান, প্রতিদিন এসব গ্রামের জমি ভাইঙ্গা গাঙ্গে পরতে আছে। সামান্য ঝড় বাহাত বা পানি বাড়লেই তলাইয়া যায় আবাদী জমি সহ বসত বাড়ি ও আঙ্গিনা। অনুপায় এবং বাধ্য হইয়া কৃষকরা ধানা জমি কাইট্টা সামান্য কিছু আবাদের আশায়  বাধ দিতাছে। আমুয়ার কৃষক এন্তাজ, শহিদ, কালামসহ অনেকেই জানায়, বেড়িবাঁধ না থাহায় সিডরের সময় বিষখালীর পানির স্রোতে মোগো লগে গরু বাছুর হাঁস মুরগী বাড়ি ঘর সব ভাসাইয়া লইয়া গেছে। তহন আমুয়ার ৪ জন সহ কাডাইল্যার ১৭ জন মার গেছে।